Randy Rhoads

Randall William «Randy» Rhoads (født 6. desember 1956, død 19. mars 1982) var en amerikansk gitarist, mest kjent for å ha spilt med Ozzy Osbourne. Han regnes blant en av tidenes mest innflytelsesrike gitarister. Han ble kjent for sin unike spillestil, sterkt inspirert av klassisk gitar. Når han var på turne med Osbourne hendte det ofte at han oppsøkte musikklærere som kunne hjelpe ham med hans klassiske gitarspilling. Han ble i 2011 ranket som nummer 85 på «Rolling Stones liste over 100 største gitarister gjennom tidene».

Tidlig liv og barndom 
Rhoads ble født på St. John's sykehus i Santa Monica i California. Han var den yngste av tre søsken. Han eldre bror, Doug, som går under navnet Kelle Rhoads, er trommeslager og vokalist. Søsteren heter Kathy.

Da Rhoads var halvannet år gammel forlot faren hans, William Arthur Rhoads, moren Delores Violet Rhoads og de tre barna, men holdt kontakten med Rhoads helt fram til hans død. Siden Rhoads mor har eid og drevet Musonia School of Music siden 1949, var det bare naturlig for Rhoads å finne seg et instrument. Da han var bare seks år gammel begynte han å spille på bestefarens gamle Gibson «Army-Navy» akustiske gitar. Ifølge moren skal Rhoads ha tatt et par timer for å lære «folk»-gitar, men han lente seg mer og mer mot rock/metal sjangeren, men også med stor inspirasjon fra klassisk musikk.

Quiet Riot 
Da Rhoads var 14 år dannet han et band som het Violet Fox (etter morens mellomnavn «Violet»), sammen med broren Kelle på trommer. Violet Fox hadde en del opptredener på morens musikkskole. Da Violet Fox gikk i oppløsning, lærte Rhoads sin beste venn Kelly Garni å spille bassgitar, og sammen dannet de bandet The Whore. Bandet gikk, etter et par opptredener i Los Angeles i oppløsning, og duoen dannet Quiet Riot da Rhoads var 16 i 1971. Kevin DuBrow overtalte Rhoads og Garni til å gi ham en sjanse som vokalist, og det ble holdt en kort audition på kjøkkenet til Randy. De fikk med seg trommeslageren Drew Forsyth som hadde spilt med Rhoads og Kelly tidligere.

Quiet Riot begynte å spille på små barer og utesteder i Hollywood og fikk etterhvert fast spillejobb på Whisky a Go Go og The Starwood, to musikklubber i Los Angeles. Bandet fikk etterhvert en del fans i L.A., men slet med å få platekontrankt hos noen store platekompanier i USA. De fikk etterhvert platekontrakt med det japanske CBS / Sony Records og platene Quiet Riot og Quiet Riot II ble sluppet i Japan.

Ozzy Osbourne 
I 1979 var tidligere Black Sabbath-vokalist Ozzy Osbourne i ferd med å starte et band, og trengte en gitarist. Rhoads navn ble nevnt og han fikk telefonen om en audition like før hans siste opptreden med Quiet Riot. Randy møtte opp med bare en Les Paul og en øvelses-forsterker, og hadde bare begynt å varme opp da Osbourne gav ham jobben. Han ble svært overrasket ettersom han egentlig ikke hadde begynt å spille, kun varmet forsiktig opp med noen riff. Osbourne beskrev senere Rhoads gitarspilling som «A God entering my life». Rhoads anbefalte Greg Leon til å overta for ham i Quiet Riot, før han reiste til Storbritannia med Osbourne og resten av bandet.
 
Bandet, som da gikk under navnet «Blizzard of Ozz», gikk igang å spille inn sitt debutalbum med samme navn som bandet. Rhoads gitarspill ble en del forandret på grunn av all friheten han ble gitt og oppmuntringen til å spille det han selv ville. To sanger fra albumet Blizzard of Ozz ble utgitt som singler, «Crazy Train» og «Mr. Crowley». Begge ble relativt store hitter. Like etter, i 1981, ble albumet Diary of a Madman. Det var rundt denne tiden Rhoads begynte å bli anerkjent for sitt arbeid, like før sin død året etter. Jackson Guitars gikk igang å lage Rhoads egen signaturmodell-gitar, «The Jackson Randy Rhoads». Rhoads selv fikk tilsendt to prototyper, en i sort og en i hvit, men døde før de gikk i produksjon. Han rakk også å bli tildelt «Best new talent» prisen fra Guitar Player Magazine.

Død 

Rhoads død kom brått på både band-medlemmer og fans. Den 19. mars 1982 ble han drept i en flystyrt da et lite privatfly han satt i krasjet. Alle ombord døde, og under obduksjonen fant man kokain i blodet til piloten. Rhoads ble bare 25 år gammel. Osbourne markerte dagen 25 år etter Rhoads død, i 2007.

Gitarutstyr

Gitarer 
 1974 Cream Gibson Les Paul Custom
 1957 Black Gibson Les Paul Custom
 Karl Sandoval Polka Dot Flying V 
 White Jackson Randy Rhoads m. sorte striper
 Black Jackson Randy Rhoads
 Guild 12 strengs akustisk
 Mid 60s Fender Stratocaster
 Gibson Firebird 12 strenger
 Martin 6&12 strengs akustisk
 Gibson 12 strengs akustisk

Effekter 
 Vox Wah pedal
 MXR Distortion + Script
 MXR 10 band equalizer
 MXR Stereo flanger
 MXR Stereo chorus
 Maestro Phase Shifter
 Maestro Echoplex
 Roland FV-100H volumpedal
 Roland Space Echo

Forsterkere 
 Marshall vintage Super Lead Plexi 100w amp heads (2)
 Marshall 4x12 White cabinets with Altec Lansing speakers (2)
 Marshall 4x12 White cabinets with Altec Lansing speakers (2)
 Marshall Plexi MKII Super Lead 100 watt amp (modded with cascade mod)
 Ampeg 4x12 cabinet with Altec Lansing speakers
 Peavey standard 130 watt amp
 Fender Harvard 1x12 amp

Referanser

Eksterne lenker 
 
 
 

Gitarister fra USA
Ozzy Osbourne-medlemmer
Heavy metal-musikere
Personer fra Santa Monica
Personer fra Los Angeles